A Társasház Nagykanizsa, Teleki út 7. (hrsz: 2934) 
Szervezeti Működési Szabályzat módosítása az alábbiak szerint
I.1.
A társasház adatai

A Társasház adatai a következők:

„A” épületrész:

	Neve:
	Társasház Nagykanizsa Teleki út 7/A.

	Székhelye:
	Nagykanizsa Teleki út 7/A.

	Adószáma:
	

	Bankszámlaszáma:
	14100134-


„B” épületrész:

	Neve:
	Társasház Nagykanizsa Teleki út 7/BCD.

	Székhelye:
	Nagykanizsa Teleki út 7.

	Adószáma:
	27693360-1-20

	Bankszámlaszáma:
	14100134-18882549-01000002


III.4.
A közös tulajdon fenntartás terheiért, költségeiért való felelősség szabályai

A közös tulajdonban lévő építményrészek, felszerelések, berendezések, üzemeltetési, karbantartási és felújítási költségeit, közüzemi díjait, közterheit jelen SZMSZ III. fejeztében meghatározottak szerint a mindenkori tulajdonosok a jelen SZMSZ V.1. pontja szerint elkülönített módon „A” és „B” részközgyűlési körzetenként viselik az alábbiakban meghatározott kivétellel és szabályok szerint:

-
a kémények ellenőrzése, karbantartása és felújítása lépcsőházanként történik a részközgyűlések határozata alapján; az ezzel együtt járó költségeket a jelen SZMSZ III.10. pontjában meghatározottakat figyelembe véve lépcsőházanként viselik; abban az esetben, ha kémények felújításához tulajdonosok pályázati lehetőséget kívánnak a felhasználni, a költségviseléskor a pályázati kiírás rendelkezéseit kell figyelembe venni;

-
Társasház épület tetőszerkezetének, külső falszerkezetének, homlokzatának utólagos hőszigetelése, felújítása a részközgyűlések határozata alapján külön lépcsőházanként is történhet; a szomszédos lépcsőház közös falfelületét érintő szakasz (50%) szigetelése mellett. az ezzel együtt járó költségeket a jelen SZMSZ III.10. pontjában meghatározottakat figyelembe véve lépcsőházanként viselik; abban az esetben, ha kémények felújításához tulajdonosok pályázati lehetőséget kívánnak a felhasználni, a költségviseléskor a pályázati kiírás rendelkezéseit kell figyelembe venni.

III.9.
A külön gazdálkodás

A Társasház a tulajdonosok vonatkozó döntése alapján a Társasház jelen SZMSZ V.1. pontja szerint elkülönített módon „A” és „B” részközgyűlési körzetet képez, ennek megfelelően részközösségenként gazdálkodik. A külön gazdálkodás körében az egyes részközgyűlési körzetek:

-
bevételeiket, külön szedik be és külön számlán kezelik,

-
jelen szervezeti-működési szabályzat V. 2. pontjában meghatározott közgyűlési hatáskörbe és az épületkezelés, gazdálkodás körébe tartozó jogköreiket az elkülönített gazdálkodású épületrészek tekintetében külön gyakorolják,

-
a kizárólag az elkülönített épületrészen található közös tulajdonú épületrészeket önállóan használják, illetve hasznosíthatják és az ebből befolyó bevételek az érintett épületrészt, illetve részközgyűlést illetik,

-
az elkülönített épületrészen található közös tulajdonú épületrészek fenntartásáról, felújításáról, a rendes gazdálkodás körét meghaladó kiadások biztosításáról önállóan kötelesek gondoskodni,

-
elkülönített gazdálkodású épületrészek éves költségvetésének és elszámolásának elfogadásáról a közös költség összegének meghatározásáról, valamint a felújítási alap képzéséről és mértékéről megváltoztatásáról külön döntenek,

-
a közös költségből, valamint a közös tulajdonú épületrészek hasznosításából származó bevételeik terhére önállóan döntenek a közösséget terhelő kötelezettségek elvállalásáról kölcsönök, hitelek felvételéről,

-
az egyes részközgyűlési körzetekhez tartozó épületrészek biztosítása részközgyűlési körzetenként történik, arról önállóan döntenek,

-
a külön megkötött OTP, Erste vagy Fundamenta Lakástakarék Pénztári Szerződésében gyűjtött megtakarításaik felhasználásáról, az állami támogatás igénybe vételéről, a szükséges hitelfelvételről külön, egymástól függetlenül dönthetnek.

III.10. Felelősség a közösség egészét érintő tartozásokért

A jelen SZMSZ a Thtv 3. § (3) bekezdése alapján rögzíti, hogy a közösség egészét terhelő kötelezettség teljesítéséért a tulajdonostársak tulajdoni hányaduk – az alábbiakban meghatározott kivétellel – szerint felelnek az egyszerű (sortartásos) kezesség szabályai szerint:

-
A részközgyűlési körzetek által, külön és önállóan vállalt kötelezettségekért a jelen SZMSZ V.1. pontja szerint elkülönített módon „A” és „B” részközgyűlési körzetenként a kötelezettségvállaló részközgyűlési körzet érintett tulajdonosai, tulajdoni hányaduk szerint felelnek az egyszerű (sortartásos) kezesség szabályai szerint;

-
A jelen SZMSZ alapján nem felel kezesként a tulajdonostárs azt követően, hogy a közösség egészét, vagy a részközgyűlési körzet egészét terhelő tartozás tekintetében, a tulajdoni hányada arányában ráeső részt maradéktalanul a tartozásra, a tartozás jogosultjának megfizette.

V.1.
A részközgyűlés, részközgyűlési körzetek

A Társasház legfőbb döntéshozó szerve a tulajdonostársakból álló közgyűlés. A Társasház a tulajdonosok vonatkozó döntése alapján elkülönített módon „A” és „B” részközgyűlési körzetet képez.

A részközgyűlések megtartására a közgyűlésre vonatkozó szabályokat kell megfelelően alkalmazni. Ahol a jelen SZMSZ ettől eltérően nem rendelkezik ott a közgyűlésen részközgyűlést is kell érteni.

A részközgyűléseket – az önálló döntési jogkörbe tartozó kérdések kivételével - azonos napirenddel kell megtartani, és a szavazatokat össze kell számítani. A döntést a részközgyűléseken leadott szavazatok összesítésével a közös képviselő(k) állapítja(ák) meg. Az így meghozott határozatokat a tulajdonosokkal - az összesítést követő 8 napon belül - az V.7. pontban meghatározott módon közölni kell.

Az „A” és „B” épületrész – az alábbiakban meghatározott ingatlanokkal - külön részközgyűlési körzetet képez:

-
az „A” épületrészhez, mint részközgyűlési körzethez tartozó ingatlanok: Nagykanizsa, belterület 2934/A/1 helyrajzi számtól 2934/A/14 helyrajzi számig,

-
az „B” épületrészhez, mint részközgyűlési körzethez tartozó ingatlanok: Nagykanizsa, belterület 2934/A/15 helyrajzi számtól 2934/A/57 helyrajzi számig.

V.2.
A közgyűlés hatásköre

Az elkülöníthető gazdálkodású épületrészekhez tartozó lakások és nem lakás céljára szolgáló ingatlanok tulajdonostársai tekintetében létesített részközgyűlést önálló döntési jogkörrel ruházza fel az elkülöníthető gazdálkodás ügyében. Erre tekintettel az 1., 2., 3., 7., 8., 9., 10., 16. valamint 17 pontokban foglalt hatáskörök esetén az „A” és „B” részközgyűlési körzetet érintően a tulajdonostársak - elkülönült gazdálkodást figyelembe véve – részközgyűlésen döntenek.

